FOLKLORE SAKALAVA 



253 



Volamaka. Nitam-bava i Mizamiza nahita an' i Zatovo. Mba o!o mahasaky raha reto, 

 lahy, no mamono fo ka inanatetse n' aindroze eto hovonoe, " '* fioy ie. 



jT.. 



»> 



La namaky vola koa Zatovo : 



'^Zaho ndra ho mate ndra ho velo^ ka tsy misy raha koa. Fa izao aho niahita 

 anaOj ka tsy mienga eto, laha tsy azoko ho valiko iha. Ndra tsy zatse ahy iba, nialaky 

 mifankazafcse avao tsika roroe, fa ny vintantsika haiko fa mifaiikatea sandrany, tahake 

 n' olo niharo raike tamboalohany. " 



Mizamiza : ^^ Tsy lava vola aminao aho, fa izao avao ambarako aminao : Izaho 

 matian-dreny biby. Izaho manan-dreny mamono izay tsy zatse aze ; ka laha totonao 

 zaOj mivolana ! " 



Zatovo : *'Ndra ho mate tokoa aza aho, ka tsy manahy, laha iha ro azoko, fa se- 

 kaliany vonoa atahorako ny fandavanao ahy. Ka ataovo ny volanao ho reko. 



Mizamiza : *' Mbo hanao ny volako aho, fa ampolio ntse reto olo ndrake alika- 

 nao veto, ka ampolaio mare tsy ho tratse hariva eto ny imbony, fa ho lanie iaby reo, 



laha tratse eto. " 



La nandeha iaby olo ndrake alika nandesin' Zatovo rey, ka ie raike avao ro 

 sisa tavela teo. La nanilitse aze i Mizamiza ka laha fa niefa soa nv volandroze, la nandro 

 Zatovo soa tsy ho re ny imbony, laha avy hariva i Ampelamananohy, 



Vita nandro nilingo, fa siky maro natao ankesike ka rinantsa ny kesike nisy 

 aze. Volamaka nafepen' i Mizamiza tsy mba hanambara laha anontaniany. 



Avy Ampelamananohy laha hariva. Mbo tam-baravana tene ie nanao zao : 

 Tsy imboko izao, tsy imboko zao ! " 



ic 



'^ Izaho avao ro eto, hoy n' anany, ** ka izaho moa hainao ! " Tsy nimety ie, fa 

 nanarahara ny tao antrano iaby, Sosotse mare reniny mila imbon-draha zay, ka farany 

 nanao zao ny anany mba hampiene aze; ^'Marary vola aho, ka izao mampisy imbo 



eto." 



Nanontane an' i Volamakatsiritse koa ie^ fa nisalasalany mare ny imbo antra- 

 no, faie tsy niova ny volany am in' ny an' i Mizamiza, fa miramira avao. 



Ao i Zatovo, tsy rano mae tsy rano mafana, fa no niambe raha latsaka avao. 

 Laha fa niterake ny basian-ko andro nandeha koa i Ampelamananohy hitindroke, ka 



novokare i Zatovo fa ela nianotse tao. 



Fa mifanarake soany volandroze roe, ka niongake nandeha roze laha fa roso 

 renin' i Mizamiza, Fa lomayaze, ka hanao fipetraha antanan' i Zatovo no faran-kevitse. 



La nivangohaoke roze mivaly, la roso, la roso, Mitolitolike mban-dala mbeo 

 fa inatahotse an' i Ampelamananohy. 



Niliaindroze, fa tsy mete tsy hanarake ie laha fa hitany fa noiay roze.— Laha 

 fa anjerezere ny andro la niavy Ampelamananohy nanente ny tao an-trano. Ka popa 

 tsy nisy mpanao maiiadala tao, fa roso i Mizamiza fihaminan-tranony. Tampeko nentea 

 koa ny fitoeran' ny avoly iiie, fa tsy tao koa. — La bangy la bangy ny ao an-trano, senka- 

 hany re, ka relove mifio misike ranom-bonenkazo. — Tsy nanontane koa i Ampelama- 

 nanohy fa senkany nataony—namelo fahaiany: Natohoko teo an-tokonam-baravana iiie 

 orony malaza ine mira amin' ny taligrafo, la nihitany fa indreto ry Mizamiza ndrake i 

 Zatovo sambe mamindra mifampitantana ! — Laha fa nahay izao i Ampelamananohy la 

 nampiandra ny orony indraike ie, ka hitany fa indro roze roroe mbo ao anaty ala be. 

 La nandrindrin-trano ntse ie voho nandeha nanarake an' i Mizamiza tongan-draoke 

 antoandro be. Naboany ny fanamperan' ny heriny handeha, ka ndra talio faosa ka tsy 



